ผู้สนับสนุนหลัก ของการแข่งขันกีฬาโอลิมปิก
เป็นเวลานานมาแล้วที่มหกรรมกีฬาโอลิมปิคมีความผูกพันกับบริษัทผู้สนับสนุน บริษัทข้ามชาติที่มีชื่อเสียงโด่งดัง เช่น โคคา โคลา แมคโดนัลด์ ซั
นอกจากนี้ บริษัทดังกล่าวซึ่งอยู่ในบรรดาธุรกิจข้ามชาติที่จะจ่ายเงินก้อนใหญ่อีกราว6,000 ล้านดอลลาร์เพื่อโฆษณาทั่วโลกในระหว่างแข่งขันโอลิมปิค เป้าหมายของบริษัทเหล่านี้ไม่ใช่เรื่องลี้ลับ เพราะต่างก็มีความหวังที่จะหาเงินจากการขายสินค้าได้มากขึ้นในจีนและทั่วโลกแต่กลุ่มสิทธิมนุษยชนบางกลุ่ม บอกว่า การทำธุรกิจกับจีนทำให้รัฐบาลรับรองจีนอย่างเงียบๆในการละเมิดสิทธิมนุษยชนซ้ำแล้วซ้ำเล่า แต่สำหรับผู้สนับสนุนโอลิมปิคโต้แย้งว่าการเกี่ยวพันกับจีนคือพลังที่ให้เกิดการเปลี่ยนแปลง ก่อนเริ่มแข่งโอลิมปิค “แมคโดนัลด์” เครือข่ายอาหารจานด่วนของสหรัฐฯเปิดร้านแมคโดนัลด์ขนาดใหญ่ที่สุดในโลกที่ศูนย์กีฬาโอลิมปิคของกรุงปักกิ่งแมคโดนัลด์เริ่มทำธุรกิจในจีนมาตั้งแต่ทศวรรษที่ 1990 และภายในปีนี้มีแผนจะเปิดร้านให้ได้ 1,000 แห่งในจีน แมคโดนัลด์เล็งเห็นโอกาสธุรกิจที่เปิดกว้างในจีนถึงกับทุ่มทุนจ้างคาร์ล ลูอิส อดีตนักกรีฑาเจ้าของ9 เหรียญทองกีฬาโอลิมปิค ให้โฆษณาพิธีเปิดร้านอย่างยิ่งใหญ่ในกรุงปักกิ่ง ลูอิสเห็นด้วยที่บริษัทเช่น แมคโดนัลด์ เข้าไปทำธุรกิจในจีน โดยเชื่อว่าจะส่งผลในด้านบวก ลูอิสบอกว่าเขามั่นใจว่าจีนจะต้องยอมให้บริษัทอีกจำนวนมากเข้ามาทำธุรกิจเพื่อจีนจะได้เป็นส่วนหนึ่งของโลกเราไม่สามารถทวนกระแสโลกาภิวัตน์ เขาจึงมาที่นี่เพราะสิ่งนี้ และการเข้ามาทำธุรกิจการจ้างงาน และการทำให้คนจีนได้เข้าใจในวัฒนธรรมที่แตกต่างนั้นเป็นสิ่งที่ดี ทางด้านปีเตอร์ ยู-เบอร์-รอฟ ประธานคณะกรรมการโอลิมปิคสหรัฐฯ ซึ่งมาเป็นเกียรติในงานเปิดร้านแมคโดนัลด์ที่ใหญ่ที่สุดในโลกในกรุงปักกิ่งด้วยบอกกับ voice of America ว่า ทั้งโอลิมปิค และผู้สนับสนุนล้วนแต่เสนอแรงจูงใจให้ประเทศต่างๆ เช่น จีน ปรับตัวเข้ากับมาตรฐานสากล ยู-เบอร์-รอฟ คิดว่า เมื่อมีการเปิดประเทศ แต่ละประเทศก็จะแสดงพฤติกรรมไปในทางที่แตกต่างกันและโอลิมปิคก็ช่วยให้เกิดการเปิดประเทศ ซึ่งไม่เหมือนกับครั้งไหนในประวัติศาสตร์ เขาเชื่อว่านั่นกำลังเกิดขึ้นในจีนซึ่งเรื่องราวเกือบทั้งหมดในด้านลบ กำลังดีวันดีคืน ยู-เบอร์-รอฟ เสริมว่า การให้เงินช่วยเหลือต่อโอลิมปิคในจีนโดยผ่านผู้สนับสนุนที่เป็นบริษัทน่าจะนำความเปลี่ยนแปลงมาให้กับจีนดีกว่าจะตั้งหน้าตั้งตาคัดค้านคว่ำบาตร